Το ***Matrix*** είναι αμερικανικό franchise επιστημονικής φαντασίας που δημιουργήθηκε από τις Αδελφές Γουατσόφσκι και περιγράφει τον αγώνα κάποιων ηρώων ενάντια σε δεσπόζουσες μηχανές που έχουν υποδουλώσει την ανθρωπότητα σε ένα προηγμένο σύστημα εικονικής πραγματικότητας.

Η σειρά ξεκίνησε με την ταινία *The Matrix* (1999), και συνέχισε με άλλα τρία sequels, τα *The Matrix Reloaded*, *The Matrix Revolutions και The Matrix Resurrections,* όλα γραμμένα και σκηνοθετημένα από τις Γουατσόφσκι και παραγωγής Τζόελ Σίλβερ. Το franchise ανήκει στην Warner Bros. η οποία διένεμε τις ταινίες μαζί με την Village Roadshow Pictures. Η δεύτερη, μαζί με την Silver Pictures, είναι οι εταιρείες παραγωγής που εργάστηκαν σε όλες τις ταινίες.

Η πρώτη ταινία σημείωσε μεγάλη κριτική και εμπορική επιτυχία, αποσπώντας τέσσερα Βραβεία Όσκαρ, συστήνοντας τα ποπ σύμβολα του κόκκινου και του μπλε χαπιού και της ψηφιακής βροχής, και επηρρεάζοντας τη διαδικασία της δημιουργίας των ταινιών δράσης. Για αυτούς του λόγους, έχει προστεθεί στο Εθνικό Μητρώο Κινηματογράφου. Το *Matrix Reloaded* σημείωσε ακόμη μεγαλύτερη εμπορική επιτυχία, πράγμα που το έκανε την R-rated ταινία με τις μεγαλύτερες εισπράξεις στην ιστορία, που προσπεράστηκε μερικά χρόνια αργότερα.

Οι χαρακτήρες και οι τοποθεσίες των ταινιών εξερευνούνται βαθύτερα σε άλλα μέσα που τοποθετούνται στο ίδιο φανταστικό σύμπαν, που περιλαμβάνει ταινίες κινουμένων σχεδίων, κόμικς και βιντεοπαιχνίδια. Το κόμικ *Bits and Pieces of Information* και οι ιστορίες *The Second Renaissance* του *Animatrix* λειτουργούν ως prequels στις ταινίες, και εξηγούν τα γεγονότα που οδήγησαν στο να δημιουργηθεί η πραγματικότητα που παρουσιάζεται σε αυτές. Το βιντεοπαιχνίδι *Enter the Matrix* συνδέει την ιστορία *Final Flight of the Osiris* του *Animatrix* με τα γεγονότα του *Reloaded*, ενώ το βιντεοπαιχνίδι *The Matrix Online* είναι άμεσο sequel στο *Revolutions*. 

Η σειρά έχει επηρεάσει έντονα την ποπ κουλτούρα. Μέχρι τον Φεβρουάριο του 2016, το franchise είχε σημειώσει έσοδα 3 δισεκατομμύρια δολάρια, πράγμα που το κάνει ένα από τα franchises με τις μεγαλύτερες πωλήσεις όλων των εποχών. Τον Μάρτιο του 2017, αναφέρθηκε ότι η Warner Bros. βρίσκεται στα πρώιμα στάδια της ανάπτυξης νέων ταινιών, για την επανακυκλοφορία της σειράς.

Παραπομπές
----------

1. ↑  «Complete National Film Registry Listing - National Film Preservation Board | Programs | Library of Congress» (στα αγγλικά). *The Library of Congress*.. Ανακτήθηκε στις 2018-06-29.
2. ↑  «The Matrix Revolutions Ignites Global Box Office Revolution with $204 Million Opening, Setting a New Record for the Biggest Consecutive 5-Day Opening of All Time | WarnerMedia». *www.warnermediagroup.com* (στα Αγγλικά). Ανακτήθηκε στις 29 Ιουνίου 2018.
3. ↑  Lang, Brent (2016-03-29). «‘Deadpool’ Overtakes ‘Matrix Reloaded’ as Highest-Grossing R-Rated Movie» (στα αγγλικά). *Variety*.. Ανακτήθηκε στις 2018-06-29.
4. ↑  «Looking back at the Matrix sequels» (στα αγγλικά). *Den of Geek*.. Ανακτήθηκε στις 2018-06-29.
5. ↑  «International Buyers Put BLOOM's "Suburbicon" On The Map. Paramount Pictures Acquires The U.S. Rights | Rama's Screen». *www.ramascreen.com* (στα Αγγλικά). Ανακτήθηκε στις 29 Ιουνίου 2018.
6. ↑  «New Matrix Movies Will Expand Franchise Into a Shared Universe» (στα αγγλικά). *MovieWeb*. 2018-03-19.. Ανακτήθηκε στις 2018-06-29.
7. ↑  «Zak Penn Aims to Expand The Matrix Universe With New Film» (στα αγγλικά). *CBR*. 2018-03-19.. Ανακτήθηκε στις 2018-06-29.

Εξωτερικοί σύνδεσμοι
--------------------

* Σειρά *Matrix* στο Curlie (DMOZ)